Tiszagyulaháza Község Önkormányzata Polgármesterének **2021. május 21-én** – pénteken – a **veszélyhelyzet** és a veszélyhelyzeti intézkedések hatálybalépéséről szóló 27/2021. (I. 29.) Kormányrendelet, és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt felhatalmazás alapján – a képviselőkkel egyeztetve – meghozott

**14/2021. (V. 21.) számú Polgármesteri Határozata**

**lakossági használt sütőolaj gyűjtési pont létesítéséről**

Tiszagyulaháza Község Önkormányzata Polgármestere a környezetvédelmi szempontok érvényesítése, és a szelektív hulladékgyűjtés ösztönzése érdekében, a lakossági használt sütőolaj begyűjtési program keretében sütőolaj gyűjtési pont kialakítását határozza el Tiszagyulaháza község területén, amelynek megvalósítására az előterjesztéshez mellékelt szolgáltatói szerződést köt a Biotrans Kft-vel (2045 Törökbálint, külterület 0152/12; adószám:13834739-2-13).

Kinyilvánítja azon szándékát, hogy a szolgáltatói szerződés 2.6. alpontjában meghatározott támogatás nyújtása a Tiszagyulaházi Aprajafalva Óvoda (Tiszagyulaháza, Jókai u. 7.) részére történjen.

Polgármesterként a szükséges intézkedések megtételéről gondoskodok, és a szolgáltatói szerződést aláírom.

**Határidő:** 2021. május 31. **Felelős:** Mikó Zoltán polgármester

K.m.f.

 **Mikó Zoltán**

polgármester